Apstiprināti  
Daugavpils pilsētas domes iepirkumu komisijas  
2015.gada 2.decembra sēdē, prot.Nr.6

**Atklāta konkursa**

**“Daugavpils pilsētas ielu ikdienas uzturēšana”**

identifikācijas numurs DPD 2015/103

**Atbildes uz pretendentu jautājumiem Nr.3**

Daugavpils pilsētas domes iepirkumu komisija 2015.gada 2.decembra sēdē (prot.Nr.6) ir izskatījusi pretendenta uzdotos jautājumus un sniedz šādas atbildes:

**1. Jautājums:** Tehniskajā specifikācijā norādīts, ka ceļu uzkopšanu nepieciešams veikt 1 stundas laikā no sniega krišanas vai apledojuma veidošanās sākuma visos pilsētas mikrorajonos. Tālāk ir norādīts, ka katra maršruta uzkopšana jāveic ne ilgāk par 4 stundām. Lūdzam paskaidrot – ceļu uzkopšanu nepieciešams veikt 1 stundas laikā vai 4 stundu laikā? Lūdzam veikt izmaiņas nolikumā un precizēt.

***Atbilde uz 1.jautājumu:*** *Nolikuma tehniskajā specifikācijā (20 lp.) ir pārrakstīšanās kļūda. Specifikācijā norādīts, ka ceļu uzkopšanu nepieciešams veikt 1 stundas laikā no sniega krišanas vai apledojuma veidošanās sākuma. Ceļu uzkopšanu nepieciešams uzsākt 1 stundas laikā no sniega krišanas vai apledojuma veidošanās sākuma, kas ir reaģēšanas laiks ceļu uzkopšanas uzsākšanai*. *Katra maršruta uzkopšana jāveic ne ilgāk par 4 stundām. Kopsakarā lūdzam skatīt arī tehniskā piedāvājuma formu. Grozījumu izdarīšana konkrētajā gadījumā nav lietderīga, jo acīmredzamu pārrakstīšanās kļūdu var novērst ar skaidrojumu.*

**2. Jautājums:** Tehniskajā specifikācijā Jūs prasāt, ka diennakts dežūrās jāiesaista 50% no esošā uzņēmuma pieejamās tehnikas vienību skaita. Mēs saprotam, ka atbildīgā dežuranta, kas atbild par satiksmes drošību (konstatē apledojumu u.tml. parādības) nebūs. Kas atbild par satiksmes drošību (konstatē apledojumu) un dod rīkojumu tehnikas izbraukšanai? Daugavpils pilsētas domes norīkota persona vai Komunālās saimniecības pārvaldes atbildīgais darbinieks? Lūdzam veikt izmaiņas nolikumā un konkrēti norādīt, kas konstatē apledojumu u.tml. parādības un dod rīkojumu uzsākt ceļu uzkopšanu.

***Atbilde uz 2.jautājumu:*** *Nolikuma tehniskā specifikācija (20 lp.) skaidri un nepārprotami nosaka, ka pretendentam ielu apledojuma novēršanai, kā arī snigšanas apstākļos jānodrošina diennakts dežūras, un par uzsāktiem/paveiktiem darbiem nakts un brīvdienu laikā jāinformē Pasūtītāju elektroniski līdz plkst. 9.00, pārējos gadījumos dienas laikā telefoniski. Līdz ar to ir pilnībā skaidrs, ka pretendentam pašam jāseko līdzi laika prognozēm, āra gaisa temperatūrai, ceļu stāvoklim (sniega segas biezumam un apledojumam) un pašam jāpieņem lēmums par dežūru organizēšanu un/vai ielu uzkopšanas uzsākšanu vai pārtraukšanu. Grozījumu izdarīšanai nav pamata.*

Iepirkuma komisijas priekšsēdētāja J.Kornutjaka